स्वामी गोबिन्दानन्द हुंदी अपने शिष्य स्वामी ब्रह्मानन्द हुंदे पर खास गै किरपा ही, ते जद बी ओ जम्मू आएदे हुंदे, ओ उनेंगी होरनें कन्नै भुञजां कदें बी नेईं हे बौन दिंदे. ओ जद बी अपने गुरुएं कोल आएदे भक्तें सामनै उंदे कोल औदे तां गुरुएं दे चरण बन्दिऐ तुरत कीते दे भुञजां बेइजंदे. पर स्वामी गोबिन्दानन्द होर बी झट्ट गै हौलें जनेऐ उनेंगी कुर्सी पर गै बौने दा आदेश दिंदे हे, जेड़ी म्हेशां पैह‌्लें दी गै गुरुएं दे पलंगा कोल उंदे चरनें पासै रखी दी हुंदी ही.